open-index/open-wikipedia-markdown huggingface dataset:
Pagang Gadai

**Pagang gadai** dalam konsep ekonomi marupoan sistem barter atau dapek disabuik jo proses pertukaran ciek barang atau benda nan keduo barang tasabuik memberikan kauntungan pado duo balah pihak. Di Jorong Matur Katik Nagari Matua Hilia, *pagang gadai * biasonyo di aplikasikan pado maso-maso krisis ekonomi di Sumatera Barat. Dalam suatu daerah atau kampuang  misalnya Si A sabagai penggadai sadang mangalami krisis ekonomi dan ingin mandapekan uang untuak memenuhi kebutuhan sehari-hari, kudian inyo menyerahkan barang miliknya barupo sawah, ladang, kebun kopi dan kebun karet pado Si B sabagai pihak nan memagang atau warga lain untuak mengolah dan manikmati hasilnya. Dan Si B akan menyerahkan sajumlah uang pado Si A sabagai pihak penggadai.

## Sistem
Dalam sistem *pagang gadai* iko waktu indak ado bateh wakatunyo, tagantuang dek sasupakaiakan kaduo balah pihak. Biasonyo pagang gadai akan salasai kutiko pihaik panggadai alah bisa manabuih barang, sawah, ladang, nan inyo gadai sabalunnyo. Jikok diliek dari kaco mato sosial jo ekonomi konsep pagang gadai badampak jo raso tolong manolong masyarakaik sabagai jalan kalua dari suliknyo iduik jo keungan. 

Jikok diliek dalam perspektif ekonomi sistem pagang gadai bisa mampamudah urang dalam manyalaian masalah ekonominyo. Salain itu, sistem pagang gadai iko takadang alah ado di dalam adat satiok suku dianggok dapek manjago namo  jorong baiak dari pihaik lua. Mukasuiknyo satiok warga dalam maliek warga sabagian dari dirinyo, nan haruih dibarian bantuan kutiko talilik masalah. Malalui sistem pagang gadai tasabui, sumangaik untuak mamparbaiki ekonomi pun maningkek dan iko pulo nan jadi faktor untuak mandorong urang marantau, untuak ongkos marantau atau pai marantau untuak manabuah gadai di kampuang.

## Papatah

Dalam papatah, disabuik an "untuang tatabuih gadaian lamo, tabangkik juo batang tarandam” aratinyo samoga tatabuih gadaian lamo, bia bisa maningkek an parakonomian kaluarga.

## Referensi
Pilakuik

**Pilakuik** adolah alaik tradisional nan tadapek di nagari Jorong Matua Katik, Nagari Matua Hilia, Kabupaten Agam, Sumatera Barat dibuek untuak karajo baladang. *Pilakuik* dibuek jo mampagunoan alaik-alaik cando kayu atau buluah, tali nilon jo rantiang kayu atau rantiang buluah. Makasuik pambuean *pilakuik* adolah untuak manakuik-nakuik an manci jo kandiak nan acok marusak tanaman warga cando padi dan tanaman lain di ladang paladang. Proses pambuekan jo panggunoan *pilakuik* sederhana bana. Pertamo, buluh nan alah dibarasian dibalah duo, Balahan buluah salanjuiknyo ditopang jo kayu ketek nan kuek sakitar 15 Cm. Ciek meter dai buluah balah tasabuik dilatakan umpan di ateh rantiang-rantiang nan dikabek jadi ciek sarato dihubungkan jo tali ka buluah balah tasabuik.

Proses karajonyo adolah pabilo rantiang-rantiang diinjak manci, baruak atau kandiak, mako tali nan tahubung ka balahan buluh akan managang. Akibatnyo ciek balahan akan tapalantiang ka ateh, mangaluaan suaro gaduah, sahinggo manci, baruak atau kandiak akan lari. Sacaro sosial, proses karajo *pilakuik jo nilai strategis* nan tacimpan di dalamnyo diinternalisasi dalam usaho manyadarkan warga nan enggan terlibat dalam karajo sosial.

Teknologi tradisional iko merepresentasikan sistem pengetahuan tradisional warga nan sabagian basa adolah paladang. Pemanfaatan alaik iko juo mangajaan paladang caro manyasuaian diri jo alam. Di samping itu, teknologi modern di jorong iko baru dikana urang matua katik kiro-kiro taun 1970-an, itu juo tabateh.

Panggunoan alaik iko walau tabateh, masih tatok dilanjuikkan. Selain karano haragonyo murah, alaiknyo juo sederhana dan mudah digunoan.

## Rujuakan
Mancolok

Mancolok barasal dari kato colok nan artinyo 1. sabauh lampu minyak tanah tradisional, 2. macaik, 3. manyigi, 4.manarangi, 5.gaya nan balabiahan.

inyo mancolok abuak e, arti e inyo macaik baliak abuak e tu

Pai mancolok lauak arti e pai mancari lauk mamakai colok

pai manyigi lauak arti e pai mancari lauk mamakai colok

mancolok bana gaya e arti e balabiahan bana gaya e tu

**Mancolok Lauak**

kalo malam  tibo,biaso nyo lauak pai main main kalua mancaliak nan tacelak,kalua dari sarang e, mako kalo malam tibo adolah wakatu nan tapek bana untuak manangkok lauak.. lauak tu kalua mancari makan.

## '''Rujuakan'''
Baburu alek

**Baburu alek** atau **baburu gadang** adolah caro baburu nan diadoan sacaro basamo-samo dan dapek diikuti dek ka sado urang nan candu baburu kandiak. Baburu alek diadoan untuak manangkok kandiak jo anjiang nan alah dilatiah baburu. Baburu gadang diadoan pado Ari Akaik sajo, biasonyo ado tiok nagari di Minangkabau. Salah satu nagari nan acok maadoan baburu alek adolah Nagari Batu Hampa, Kabupaten Pesisir Selatan. Baburu alek alah acok diadoan pado maso dahulunyo sabagai bantuak panyaluran candu buru jo mambantu masyarakaik paladang supayo tanaman nan ado di ladang indak digaduah dek kandiak. Baburu alek dipimpin dek katua buru nan diimbau dek urang banyak jo *muncak buru. Muncak Buru* ko urang nan punyo kapandaian dalam baburu. Baburu alek diadoan pado Ari Akaik partamo atau kaduo satiok bulannyo.

Dalam kagiatan baburu alek diikuti dek urang nan candu baburu sabanyak 100 hinggo 150 urang labiah. Urang-urang nan sato baburu ko barasa dari babagai daerah di Sumatera Barat. Alek baburu dimulai pado pukua 08.30 inggo pukua 16.00 Wib. Sabalun dibaok ka lokasi buru, anjiang-anjiang pamburu kandiak diagiah babagai makanan nan bagizi bia anjiang-anjiang ko kuek badannyo untuak baburu.

Saari sabalun ka baburu, urang banyak nan ado di sakitar kampuang diimbau untuak tibo ka lokasi buru. Salain itu, urang kampuang dilarang untuak malapehan taranaknyo di ladang atau di sakitar lokasi buru. Mukasuiknyo supayo taranak tadi indak tamakan dek anjiang nan sadang baburu. Untuak urang nan ka baburu, buliah bebas mamiliah lokasi tampek baburunyo sasuai jo tampek arah larinyo kandiak.

Baburu alek beda jo *buru salek.* Pado baburu alek anjiang nan dibaok adolah anjiang jantan nan alah baumua 2,5 taun inggo 3 taun labiah. Tiok-tiok anjiang ko diagiah namo sasuai jo bantuak sarato rono bulunyo, misalnyo *lupak, samuik, sikumbang, bacang merah, koreang, baliang murai,* dan *baliang merah.*

## Caliak pulo

* Baburu kandiak

## Rujuakan
Kampia palacik

**Kampia palacik** atau kampia palaciak adolah alaik paralatan dapua nan digunoan untuak marameh karambia. Alaik iko disabuik juo kaciak atau kampia parameh. Kampia iko tabuek dari anyaman daun pandan nan tingginyo 15 centimeter, lebanyo 8 centimeter. Karambia nan alah diparuik dimasuakan ka alaik iko, sudah tu dirameh-rameh jo dipiyua jo kaduo tangan sampai santannyo kalua dari lubang anyaman. Santan hasil ramehan kampia palacik iko masih ado juo butia paruikan karambianyo sahinggonyo paralu disariang baliak.

Zaman moderen kini ko alah banyak dibuek alaik dapua nan rancak, capek jo mudah sahinggo kampia palacik iko digantikan jo tapisan nan tabuek dari karet nan banyak dijua di pasa.

## Rujuakan
Pisang kapik

**Pisang Kapik** atau Pisang Jepit marupoan makanan kampuang di masyarakaik  kanagarian Surantih, Kecamatan Sutera, Kabupaten Pesisir Selatan. makanan iko secaro fisik dianggap indak bernilai, apo lai pisang murah didapekan dari pasar ketek hinggo pasar gadang sampai ka mall, tapi dicaliek makanan ko berkelas. makanan iko dibuek pakai tambahan campuran nan manciptaan raso baselero tinggi. Pengolahannyo indak di habuih jo di goreng sajo.

**Pisang Kapik** dalam mambueknyo, ruponyo tak payah,asalkan buahnyo indak masak dan indak pulo mudo. pisang talalu masak beko dibakar  manjadi lunak dan mudah hancua. dan pisang mudo bilo dimasak manjadi kareh dan raso alah barubah. pisang disayaik tapi indak putuih, lalu dibaka jo api tampuruang, di oles jo mentega jo minyak sayua. dibaka sampai 5 -10 minik  lamonyo, alah itu ditakan diateh bahan dasar nan data. sasudah agak picak, diagiah parutan karambie, gulo jo garam sacukiknyo. baitulah caro mambuek pisang kapik, makanan khas dari daerah Kabupaten Pesisir selatan

## Rujuakan
Guo Inyiak Janun

**Guo Inyiak Janun** adolah carito rakyaik nan bakambang dek ditamukan guo di Jorong Bukik Siriah Nagari Matua Hilia. Guo tu ditamukan dek banyak kalalawa putiah tabang di dalam guo. Salain tu banyak pulo buruang layang-layang di sinan. Guo ko sadang dalam maso rencana untuak dijadikan tampek tujuan wisata. Diagiah namo Guo Inyiak Janun karano kabanyo Inyiak Janun lah nan managak-an pondok untuak tampek tingga di tapi guo. Kajadian tu tajadi kiro-kiro taun 1870-an.

Sacaro silsilah adaik, lokasi Guo Inyiak Janun ado di wilayah Tanah Ulayaik Dt. Basa dan Dt. Indo. Sacaro sosial budayo adonyo guo ko takaik jo rencana pamarentah untuak mambangkik eksistensi suku nan dipimpin dek duo datuak tu. Dari Keterangan narasumber, Guo Inyiak Janun nan lokasinyo kiro-kiro 2&nbsp;km dari Jorong Bukik Siriah arah ka timur, manjadi potensi pariwisata nan manunggu tangan-tangan terampil untuak ma olahnyo. Adonyo batu-batu stalaktit dan stalagmit di dindiang Guo Inyiak Janun manjadi daya tarik untuak datangnyo wisatawan ka tampek tu. Labiah lanjuik, sasuai jo pangakuan narasumber, baragam keunikan dan kaindahan nan ado di Guo Inyiak Janun baru dikatahui sacaro manyaluruah dek masyarakaik Jorong Bukik Siriah, tarutamo masyarakaik Nagari Matua Hilia sajak taun 2008 sasudah pihak pamarentah malalui Dinas Pariwisata Kabupaten Agam datang ka lokasi tu. Dari Kunjungan tu kudian direncanakan **"Guo Inyiak Janun"** manjadi salah satu tujuan wisata unggulan di Kecamatan Matua. Tapi sampai saaik dilakukan pencatatan ko, rencana pamarentah tu alun nampak titiak tarang lai.

## Galeri

File: Gua Inyiak Lasun (1).jpg|| Guo Inyiak Janun (1)
File: Gua Inyiak Lasun (2).jpg || Guo Inyiak Janun (2)
File: Gua Inyiak Lasun (3).jpg || Guo Inyiak Janun (3)
File: Gua Inyiak Lasun (4).jpg || Guo Inyiak Janun (4)
File: Gua Inyiak Lasun (5).jpg | Guo Inyiak Janun (5)


## Rujuakan
Main sikoci

**Main sikoci** adolah pamainan tradisional anak nagori di kenagorian Ampek Jurai Kabupaten Pesisir Selatan. Sikoci hanyolah ibarek lokal sajo indak diartikan sabagai parahu panyalamaik di kapa malainkan sikoci adolah batu pipih nan baukuran sagadang kota korek api-api atau labiah nan bafungsi sabagai bundu. Pamainan sikoci dimainkan dek anak laki-laki. Pamainan sikoci di mainkan di halaman dopan umah atau pasia di pantai. Sabalum mamulai pamainan talabih dahulu dibueklah kotak pasegi panjang dan dalam kotak di bagi manjadi anam bagian.

Sabalum malempar sikoci atau gundupara pamain malakukan gambrengan (hom pim pa) untuak dapek manantukan siapo nan akan mamulai pamainan. Pamonang  gambrengan iolah nan talabih dahulu mamulai pamainan jo malempar bundu atau sikoci tadi ka kotak partamo. Sudah itu inyo malompat ka kotak atau jo ciek kaki dan mambawok bundu atau sikoci tadi nan barado di tanah jo manggeser jo ciek kaki ka kotak nomor duo. baitu juo sataruihnyo hinggo kotak ka anam. Salamo pamainan kaki si pamain hanyo di pabolehkan ciek kaki manyantuh tanah sadangkan kaki ciek lai indak buliah jatuah manyantuah kotak nan lainnyo.

Jiko  sikoci manyantuah garih pambateh dari masiang-masiang kotak nan lainnyo mako inyo di gantikan dek pamain barikuiknyo. Pamaina sikoci iko dapek dimainkan sacaro surang-surang maupun bakalompok. untuak bakalompok biasonyo dimainkan dek ampek urang atau anam urang. Masiang-masiang kalompok berang botak duo sampai tigo urang. Main sikoci iolah sabagai salah ciek pamaianan tradisional nan di mainakan pado wakatu sore atau hari libur manjalang mandi sore di kanagorian Ampek Jurai kabupaten Pesisir Selatan.

## Rujuakan
Bukik kajai

## Bukik Kajai
adolah sabuah bukik nan tadapek di Aia abu kenagarian Aie Dingin. bukik iko sangek tanamo sabagai bukik tampek. nan dimakasuik bukik tampek di siko adolah tampek pakuburan.
Silek singo barantai

**Silek singo barantai** adolah seni bela diri nan dimasuakan ka dalam kategori silek. Kabaradoannyo alah adoh samanjak sabalum kemerdekaan indonesia. Walaupun alah adoh sajak lamo silek ko taruih juo di lestarian sampai kini, manuruik silsilahnyo adolah aliran silek nan digabuang manjadi ciek dimano dahulunyo digunoan untuak malawan panjajah. Sadangkan untuak namonyo barasa dari namo saurang guru nan bagala singo barantai nan artinyo maliang budiman. Adopun jurus sarang nan manjadi ciri dari singo barantai di antaronyo adolah juluk, sisik tangan jo kaki sarato jo lantak bawah. Juluk ko adolah sarangan nan manggunoan ujuang jari, siap tu sisiak tangan manyarang jo bagian sisi tangan baitupun jo kaki. Sadangkan lantak bawah ko adolah sarangan nan manggunoan tumik nan di tujuan ka ibu kaki.
Yetti A.KA

**Yetti A.KA** adolah saurang panuli nan lahia dan gadang di Bengkulu. Dari taun 1999 hijrah dan baraja di Sumatra Barat, tulisannyo barupo carito pendek, puisi, artikel pernah di muek di babarapo media masso*:  Koran Tempo, Media Indonesia, Republika, Jawa Pos, Tabloid Nova, Koran Jurnal Nasional, Suara Merdeka, Jurnal Cerpen Indonesia, Jurnal Perempuan, Majalah Gong, Waspada Medan, Lampung Post, Padang Ekspres, Singgalang, Haluan*, *Riau Post .*Carito pendeknyo tagabuang dalam sajumlah antologi basamo; *Bob Marley* dan *11 Cerpen Pilihan Sriti.com 0809* (GPU, 2009), *Pipa Air Mata* (Yayasan Sagang, 2008), *Rahasia Bulan* (GPU, 2006), *Mencintaimu* (Logung Pustaka, 2004), *Kalau Julies Sedang Rindu* (Logung Pustaka dan Akar Indonesia, 2004), *Yang Dibalut Lumut* (CWI, 2003), dll. Buku kumpulan carito pendek tungga nan alah tabiak: *NUMI* (Logung Pustaka, Jogjakarta, 2004) dan *Musim nan Menggugurkan Daun* (Penerbit Andi, Jogjakarta, 2010). *Satu Hari Bukan di Hari Minggu* marupokan kumpuan cerito pendek katigonyo.

Dalam kumpuan cerpen Satu Hari Bukan di Hari Minggu iko barisi ampek baleh cerito pendek pilian nan ditulia dalam wakatu 1996 sampai 2010. Kasadonyo ko adolah karya nan pernah di muek di babagai media masso di tanah aia, diantaronyo yaitu: Kisah Bambu, Re Hati (kisah Bambu III), Pelabuhan, Satu Hari Bukan di Hari Minggu, Hujan, Pulanglah, Gadis Pemetik Jamur, Perempuan Bunga Kertas, Perempuan dan Mata nan Menatap, Lampu Taman, Seseorang nan Menyimpan Rahasia di Sepasang Bola Mata, Kosong, Cerita Daun, Dalam Kabut, Aku.

## Referensi :
Dikia rabano

**Dikia rabano** iolah sabuah kesenian nan berkembang di daerah Minangkabau. Dikia rabano marupoan tradisi dakwah lisan masyarakaik Minangkabau dalam dimensi agamo jo sosial. Kato “dikia” barasa dari bahaso Arab nan artinyo “dzikia”. Alaik musik, bahaso jo iramanyo indak pernah diubah-ubah. Latihan dikia rabano dilakuan sakali saminggu nan diadoan pas malam Jumaik. Caro latihan dikia rabano iolah maapa matannyo jo malatiah tangan untuak manokok rabano. Pamain dikia rabano ko hanyo dimainan dek laki-laki sajo. Alaik musik dikia rabano barupo rabano gadang. Jikok untuak nan padusi rabanonyo rabano ketek tapi itu ndak tamasuak ka dalam dikia rabano tapi nan dibaco nyo ndak jauah beda.

Panapilan dikia rabana iko disabuik juo jo badikia atau bahikayat. Di Piaman, Badikia iko dapek dijumpai pado hari rayo maulut nabi Muhammad SAW. Biasonyo tradisi iko diadoan di musajik dima tukang dikia alah mancaritoan hikayaik jo carito para sufi jo tokoh-tokoh Islam. Tradisi iko diadoan biasonyo malam hari sampai manjalang subuah, sasudah tu baru salasai kasado rangkaian alek maulud nabi.

## Sijarah
Sijarah dikia rabano bamulo dari Buya Canduang nan mandirian sakolah Islam jo mangolah manjadi dikia rabano. Awalnyo dikia rabano babahaso Arab, kamudian Buya Canduang manarjamahan ka bahaso Latin jo ka bahaso Minang. Dikia rabano badiri mulai taun 40-an tu bakambangnyo sacaro turun-tamurun sampai kini. Dikia rabano diolah indak untuak kesenian tradisional, tapi kesenian dikia rabano iolah kesenian nan barupo akidah, dikia atau sajarah-sajarah Nabi Muhammad SAW mulai dari Aminah manikah jo Abdullah sampai lahianyo jo maningganyo Nabi Muhammad SAW. Caro pawarisan dikia rabano iolah mamanggia anak-anak nan sudah tamaik SD jo anak-anak nan idak manginyam bangku sakolah untuak bakesenian Minang, kamudian dibao ka musajik dilatiah ciek-ciek mulai dari patamo dikia. Dikia rabano diturunan kapado urang-urang nan tatarik kapado agamo. Dikia rabano idak ado unsua-unsua kesenian lain, tapi dikia rabano hanyo bahubungan jo agamo Islam samo saputa sajarah Nabi dari lahia sampai maningga.

## Panampilan
Dikia rabano biasonyo diadoan katiko maulid Nabi, baralek, manaikan rumah jo khatam Quran. Dikia rabano durasinyo salamo sajam. Panampilannyo ado 7 sesi, Patamo "kato junjuangan" nan mancaritoan Nabi Adam basamo Hawa. Kaduo "ciek mukaluak", 'mukaluak' maksudnyo iolah manusia (makhluk). Katigo "Wahai sudaro dangalah madah", iolah sajarah antaro saudaro jo saudaro (dunsanak di Minangkabau). Kaampek "pado maso itu", mancaritoan tantang baa sajarah islam ko badiri. Kalimo "wahai sudaro sagalo urang", sajarahnyo iolah sado urang diajak untuak masuak islam atau ajakan untuak manganuik agamo Islam (dakwah). Kaanam "wakatu itu", sajarahnyo mancaritoan paparangan islam jo Israel. Katujuah "cukuiklah hamil", iolah kelahiran Nabi Muhammad SAW. Uniknyo dikia rabano dapek digunoan untuak arakan mangiriangan marapulai mangunjuangi rumah anak daro nan dilakuan pado patang hari. Badzikia dimulai katiko alah tibo di rumah sampai laruik malam.

## Rujuakan
Sago

**Sago** marupoan tumbuahan nan tumbuah sacaro lia, biasonyo banyak tumbuah di rimbo, parak, ladang atau ditapi jalan. Tumbuahan sago tamasuak kadalam kaluarga poloang-poloangan. Batang sago baukuran ketek dan marambek pado inang maliliak-liak ka arah kiri. Warna bungo sago bawarna ungu mudo nan manyarupoi kupu-kupu pado tandan bungo dan buahnyo bawarna sirah.
Buah sago biasonyo dijadian sabagai hiasan sajo, dikaranokan buahnyo nan manganduang racun. Misalnyo, dijadiaan untuak mambuek kaluang, galang, mato boneka atau hiasan lainnyo.  Walaupun manganduang racun tumbuahan sago tatok dicari sabagai bahan ubek tradisional. Adopun manfaat dari tanaman sago iyolah dapek dijadian untuak ubek batuak, untuak ubek amandel, untuak ubek sariawan, untuak ubek sakik radang mato, untuak ubek sakik jantuang, untuak ubek paneh dalam,untuak sakik hipertensi dan lain sabagainyo.

Tumbuahan sago tumbuah baiak pado daearah dataran randah sampai katinggian 1000 meter di ateh permukaan lauik. Kini, tumbuahan sago agak sulik dicari, dikaranokan tumbuahan sago nan manganduang racun abrin sahinggo indak dapek di manfaatkan untuak pambibitan. Minimnyo pengetahuan masyarakaik pado zaman kini manganai manfaat sago dan kabanyakan urang labiah mamiliah untuak barubek ka dokter dibandiangkan maminum ubek tradisional.
## Papatah
"Nan kuriak iyolah kundi nan merah iyolah sago, nan baiak iyolah budi nan indah iyolah baso"

## Rujuakan
Museum Gempa Padang

**Museum  Gampo Padang 30 September 2009** adolah musuem nan dibangun untuak manganang kajadian gampo nan tajadi di Sumatra  Barat 30 september 2009 nan lewaik.

## Lokasi
Talatak di jln. Diponegoro No.10 (Lapangan Tugu) Kota Padang, Sumtra Barat, ciek lokasi jo Museum Negri Sumatra  Barat "Aditiawarman", di sisi balakang Museum Aditiawarman. Dahulu talatak di gedung Kerapatan Adat Alam Minangkabau (LKAAM), jln. Diponegoro No.4 .

## Rujuakan
Loncek Karuang

**Loncek Karuang** iyolah pamainan lamo nan biaso dimainan urang pasisia, pamainan iko dimainan di pasia di tapi pantai, nan manggunokan karuang bareh , pamaian iko ampia samo jo pacu karuang, hanyo sajo pamainan iko indk sajo dimainan di hari hari tatantu tapi biaso digunokan untuak iburan bagi anak anak nalayan pasisia pantai d kabupaten Pesisir Selatan.  aturan pamainan iko indak rumik, tagantuang kondisi tampek ,biasonyo pamainan iko dimainkan surang surang ataupun basamo. pado prinsip nyo pamainan iko tabuek sabagai bahan iburan untuak anak nalayan sasudah manangkok  lauk samalam malam  arinyo .salain itu pamainan iko mangajaan kapado awak untuak saliang manjunjuang raso kabasamoan dan saliang manghargoi awak samo awak

## Rujuakan
Tradisi balaho

**Tradisi balaho** alah dilaksanakan sacaro turun temurun dek masyarakaik Saok Laweh. Tradisi iko dilakukan saaik menyambut datangnya bulan Ramadhan. Bentuk tradisi iko barupo mambarasiahkan kuburan kaum dan berdoa sarato makan basamo bia arwah nenek moyang dari masyarakaik Saok Laweh nan dilakukan saaik menyambut bulan Ramadhan. wakatu pelaksanaannya bebas tergantung kesepakatan bersama

tradisi balaho adolah tradisi masyarakaik Sawok Laweh nan dikarajoan katiko akan manyambuik bulan Ramadhan. Bantuak kagiatannyo mambarasihan, badoa dan makan basamo di pandam pakubuan nan ikuik pai balaho ko saluruah keturunan dari katurunan nan bakubua di pandan pakubuan tu. wakatu pelaksanaannyo bebas tagantuang kasapakatan basamo.

## Rujuakan
Silek Lintau

**Silek Lintau** marupokan bela diri dari minangkabau nan barado di daerah Tapi selo nan barado pado nagari Lintau, Batusangkar. Silek Lintau tasabuik babahayo jo gerakan nan mambunuah pado satiok langkah jo geraknyo.

## Sejarah
Silek Lintau diturunkan sacaro turun tamurun dari generasi ka generasi untuak manjago kelestarian silek lintau. Silek Lintau di kenal dengan bela diri nan di sagani dari daerah Lintau. Silek Lintau mamiliki gerakan utamo silek dan mambedakannyo adolah khas nan di ciptakan oleh masyarakaik Lintau itu surang.
Wajik

**Wajik** marupokan sajinih makanan panutuik. Wajik ko acok disadiokan katiko acara - acara di Minangkabau, sarupo acara baralek, mandoa, manakok hari, batimbang tando, maupun acara lainnyo nan basangkuikpauik jo makan minum. Kabanyakan wajik ko tasuo di daerah darek, tapi kini dapek juo basobok wajik ko di Padang walau indak baitu banyaknyo. Biasonyo dijojoan di kadai - kadai.

Wajik ko adolah makan nan babahan baku sipuluik nan ditambah saka atau gulo anau. Mungkin ado pulo nan mangiro samo jo lamang, tapi wajik ko jauah babeda jo lamang. Walaupun samo-samo babahan baku sipuluik.

## Caro mambuek wajik
Untuak mambuek wajik ko diparaluan babarapo bahan-bahanyo diantaronyo iolah bareh puluik sakitar sakilo, aia santan karambia kiro-kiro sabanyak 650 mili liter, sarato jo gulo anau sakilo. Sasudah bahan-bahan tadi alah takumpua, nan partamo harus dilakuan iolah mambasuah bareh puluik dulu. Jiko bareh puluik tadi alah dicuci sacaro barasiah, bareh puluik tasabuik kamudian di kukuih hinggo nyo manjadi satangah masak. Katiko manunggu bareh puluik nan dikukuih tadi manjadi satangah masak, campuan aia santan karambia jo gulo anau di kuali nan lain. Aduak santan tasabuik jo gulo anau sampai marato gulonyo. Kamudian, katiko puluik katan tadi alah masak mako masuakan puluik katan tasabuik ka dalam santan karambia nan alah bacampua gulo anau tadi. Salanjuiknyo aduak-aduak sampai puluik jo gulo anau manyatu. Kalau alah salasai, puluik tasabuik bawarna itam nan kamudian di angkek jo di pindaan ka ateh talam. Kamudian di biaan dingin. Kalau alah dingin puluik nan bawarna itam tadi di karek-karek sarupo pasegi ampek nan kamudian di namoan wajik.

## Rujuakan
Lapek nagosari

**Lapek Nagosari** marupokan salah satu makanan tradisional nan banyak di sukoi samo masyarakaik Minangkabau. Lapek nagosari barisi pisang didalamnyo, salain rasonyo nan lamak lapek ko punyo bantuak nan khas. Dibungkuih jo daun pisang nan mambuek lapek nagosari makanan nan barasal dari Minangkabau. Dek dibungkuih jo daun pisang lah mambuek baun lapek nagosari lamak tarasonyo nan dapek manggoda urang untuak mancubonyo. Lapek nagosari ko marupokan salah satu makanan nan sehat karano raso jo bantuaknyo nan kenyal kayak raga raga dapek mambuek kito lancar untuak BAB dan Untuak mambuek lapek nagosari sangaik mudah bana dan karajonyo pun indak mamakan wakatu nan banyak.

## Resep Lapek Nagoari

### Bahan

Bahan nan digunoan untuak mambuek lapek nagosari  tapuang bareh, tapuang sagu, gulo pasia, garam, daun pandan, santan kalapo, pisang, jo daun pisang.

### Caro Mambueknyo :
Didiahkan santan, siap tu masuak an cairan tapuang bareh jo gulo, aduak sampai laruik sampai adonan kental, tu angkek adonan dari api, siap tu campua jo tapuang sagu sambia diaduak rato, alah siap adonan dimasak, siap tu bungkuih jo daun pisang nan alah sasuai ukuran nan nio awak bungkuih. Sabalum mambungkuih potong ketek ketek pisang, dalam mambungkuihnyo masuak an adonan ciek adonan dimasuak ciek pisang di dalamnyo siap tu agiah potongan daun pandan diatehnyo agak    sagetek supayo mambuek lapek wangi jo harum aromanyo.  Sasudah itu lapek dikukuih sampai adonan sarupo raga raga kenyal, kurang labiah 30 minik.
Ulu Ambek

**Ulu Ambek** adolah kasenian nan hanyo ado di daerah Kabupaten Padang Pariaman, Sumatera Barat. Sacaro umum, Ulu Ambek barasa dari kato "ulu" (hulu/pangka) jo "ambek" (mangalangi/maambek), sainggo ulu ambek bararti maambek dari hulu atau managah sajak dari samulo. Ulu Ambek dimainkan di ateh laga-laga atau pauleh nan baraleh rajuikan buluah atau batuang.

Ulu Ambek biasonyo dimainkan pado acara-acara alek nagari misalnyo tagak pangulu, parasmian balai adat, atau acara-acara lainnyo. Ciri khas pado Ulu Ambek adolah gaya mancaknyo nan bebas sarato indak ado basingguangan sacaro fisik. Tapi ado istilah "buluih", apobilo pamain Ulu Ambek buluih, aratinyo kalah jo manangguang malu, bukan hanyo dirinyo sajo, gurunyo, niniak-mamak sarato nagarinyo tabaok malu.

## Rujuakan
Bukik lontiak

**Bukik Lontiak** adolah bukik nan tadapek di Nagari Sumpur Kudus, Kabupaten Sijunjuang. Bukik ko dulu tanamo angker, urang-urang di Bukik Lontiak tanamo dan ditakuti urang lua daerah. Adoh sabuah tradisi nan mawajibkan urang lua untuak masuak ka Bukik Lontiak, iyolah mananam kayu atau maninggakan barang lainnyo sabagai tando masuak ka daerah tu. Urang-urang disakitar tu picayo kalau adoh nan malangga pantangan tu akan tajadi sasuatu nan buruak bagi nan malangga. 

Namun kini tradisi itu hanyo tingga carito, saolah-olah carito tu hanyo paubek lalok dan banilai hanyo untuak manakuik-nakuik an sajo. Tapi, picayo ndak picayo kajadian tu memang pernah tajadi. Bukik Lontiak adolah bagian dari Minangkabau nan kayo adaik jo budaya. Ado sabagian urang bapandapek tradisi tu harus ditinggakan, karano batantangan jo agamo, ado juo sabagian nan mangatoan tradisi tu harus dipatahankan, karano itu bagian dari kabiasaan dan itu ndak maubah aqidah

Dibaliak angkernyo carito Bukik Lontiak, Bukik ko punyo aia tajun nan rancak, dan aia tajun ko kini manjadi tampek wisata bagi banyak anak mudo-mudo lua daerah. Salain itu, bukik ko punyo sajarah kaagamoan pulo, iyolah kuburan Rajo Ibadat sabagai salah satu Rajo di Minangkabau dulunyo.

## Rujuakan
Paruik ayam

**Paruik ayam**  marupoan makanan urang Minangkabau, nan saat kini ko masih banyak ditamui di Pasa, lapau dan masih banyak urang-urang nan manjojoan satiok pagi. Paruik ayam ko di satiok daerah babeda namonyo, tapi urang Padang manyabuik nyo Paruik Ayam. Baa kok namonyo Paruik Ayam, karano bantuaknyo bulek sarupo talua ayam. paruik ayam ko rasonyo manih-manih gurih karano diluanyo dilampisan gulo pasia putiah. Bantuak paruik ayam ko agak kareh sabek bahan utamonyo ubi parancih. Paruik ayam ko cocok disajikan untuak minum teh dan kopi.

Bahan-bahan untuak mambuek paruik ayam ko adolah ubi parancih, karambia, garam, gulo pasia, tapuang tarigu, vanile, *baking powder*, ragi instan, talua, dan minyak manih

## Rujuakan
#
Indang pariaman

**Indang Pariaman** adolah kesenian Sastra Lisan Islami Minangkabau nan barasa dari Sumatera Barat tapeknyo di Pariman. Tari indang ko adolah suatu bantuak tradisi nan disampai an sacaro lisan, dan indang ko tamasuak ka dalam sastra lisan nan disampai an sacaro bakalompok sambia badendang jo mamukua rabano ketek nan disabuik rapa’i. Panyampaian syair-syair dalam Indang ko hanyo banuansakan kajian Islam. Pemain Indang ko di warisan dari apak nyo masiang-masiang ataupun kakeknyo. Tari indang ko awalnyo di Surau, sairiang jo zaman kini tari indang la ditampilkan di tampek urang rami, misalnyo di acara pernikahan, alek nagari, dan untuak maangkek datuak atau pangulu.

## Penampilan
tarian Indang ko disampai an sacara barkalompok jo jumlah ganjia minimalnyo 7 urang dan maksimalnyo 13 urang, di dalamnyo la tamasuak tukang karang, tukang darak dan ciek urang diluar lingkaran nan disabuik tukang Dikia. Tari indang ko dimainkan dek laki-laki. Pamain indang ko disabuik juo anak Indang dan nan di tangah adolah pamain nan mambarian aba-aba untuak mamulai tarian nan disabuik juo jo “Paningkah Indang". Tari Indang iko dimulai dari jam 22:00 sampai wakatu subuah, lamo nyo tampil labiah kurang 60 menit, nan wakatu durasi panampilan katigo kalompoknya bakisa labiah kurang 2 jaman, di panampilan kasado kalompok beko ado sesi tanyo jawek. Panampilan kasado kalompok iko babantuak sagitigo nan disabuik juo tigo sandiang. Dalam Indang ko ado 3 sesi pamain yaitu, pemain pangka, sepadan jo alek datang. Bahaso nan digunoan dalam indang ko iyolah bahaso Arab, Minangkabau, jo bahaso daerah setempatnyo. Dalam permainan indang ko dak ado bateh umua do, pamainnyo dimulai dari nan ketek sampai nan gaek. Tari indang ko diturunnan sacar turun temurun dari ayah nyo. Pamain indang ko biasanyo latihan 1x saminggu di malam hari, kok ado kematian tunggu wakatu 7 hari lu baru kan latihan. Tari indang ko awalnyo di Surau, sairiang jo zaman kini tari indang la ditampilkan di tampek urang rami, misalnyo di acara pernikahan, alek nagari, dan untuak maangkek datuak atau pangulu. Tari indang ko dimainkan 2 malam, malam partamo disabuik jo indang naiak dan malam kaduo disabuik indang lambuangan.

Rujuakan

1.^Datuak Amir 57th (Tukang Dikia)^

2.^Asmali 67th (Tukang Dikia)^

3.^Gusman Hadi 77th (Tukang Dikia)^

4.^Nursam 53 th (Tukang Karang)^
Daftar Wakia Wali Kota Padang

**Wakia Wali Kota Padang** adolah politisi nan dipiliah basamo Wali Kota Padang untuak mambantu tugas Wali kota dalam mangatur jo mangelola Pamarintahan Kota Padang, sabagai bagian dari sistem panyelenggaraan pamarintahan daerah di Indonesia.

Yusman Kasim adolah wakia wali kota partamo satalah reformasi 1998 nan manjabat dari taun 2004 hinggo 2009. Inyo tapiliah badasaran sistem pawakilan di DPRD Padang. Wakia wali kota barikuiknyo adolah Mahyeldi Ansharullah. Inyo tapiliah dalam pamiliahan umum partamo di Kota Padang pado taun 2008 badasaran UUD 1945. Inyo manjabaik dari taun 2009 hinggo 2014. Salanjuiknyo, Emzalmi tapiliah dalam pamiliahan umum kaduo nan manjabaik dari taun 2014 hinggo 2019.

## Daftar Wakia Wali Kota Padang

Barikuik adolah daftar Wakia Wali Kota Padang nan pernah manjabat sajak taun 2004 hinggo kini.


## Rujukan

## Caliak juo
* Daftar Wali Kota Padang
* Daftar bupati jo wali kota di Sumatera Barat
Langkok-langkok

**Langkok-langkok** atau **rampah-rampah** adolah bumbu pancukuik nan digunoan untuak malamakan jo manambah harum baun samba gulai, kalio, jo randang. Isian untuak langkok-langkok barupo sipadeh, kunik, langkueh, sarai, daun kunik, daun ruku-ruku, daun limau puruik, sarato jo daun salam. Takhusus untuak kalio jo randang indak mamakai daun ruku-ruku. Langkok-langkok nan samacam iko murah disobokan di pasa-pasa nan adoh di kota Padang, Sumatra  Barat pado umumnyo jo harago murah. Langkok-langkok hanyo diparaluan saketek untuak samba, tatapi bapangaruah gadang untuak raso jo baun samba. Untuak saporsi samba hanyo mambutuahan sakarek ketek sipadeh, kunik, langkuweh, sabatang sarai, saalai daun kunik, daun ruku-ruku, daun limau puruik jo daun salam. Sacaro umum, langkok-langkok nan dapek disobokan biasonyo adoh duo macam, babantuak utuah jo nan alah bagiliang. Nan mambedaannyo hanyo panyajiannyo, nan utuah batungkuih jo karateh sadangkan nan bagiliang batungkuih jo palastik. Bahan-bahan nan digunoan tapap samo untuak kadua jenisnyo.

## Rujuakan
Museum Tuanku Imam Bonjol

**Museum Tuanku Imam Bonjol** talatak di Bonjol, Pasaman, Sumatera Barat nan manyimpan barang-barang paninggaan Tuanku Imam Bonjol. Bangunan museum tadiri dari 2 lantai. Pado lantai partamo diisi jo barang-barang punyo Tuanku Imam Bonjol diantaronyo sanjato-sanjato, lukisan jo silsilah kaluargo Tuanku Imam Bonjol. Dilantai duo diisi jo barang-barang kuno diantaronyo paralatan dapua, pitih kuno, baju ulama, naskah kuno dan lainnyo. Pado lantai duo diisi jo barang-barang nan indak bahubuangan jo Tuanku Imam Bonjol karano hanyo saketek barang-barang punyo baliau nan basobok.Museum Tuanku Imam Bonjol marupokan sabuah Museum yang diparuntukkan mengenang jaso pahlawan nasional Tuanku Imam Bonjol. 

## Sijarah
Tuanku Imam Bonjol adolah saurang pamimpin kaum paderi di Bonjol. Dalam malawan pamarintahan Balando pado paparangan nan disabuik jo namo parang paderi. Imam Bonjol banamo asli Muhammad Shahab, lahia di Bonjol, Pasaman, Sumatera Barat pado 1 Januari 1772. Tuanku Imam Bonjol maningga dalam pangasiangan pado 6 November 1864 di Lotta, Minahasa. Namo Tuanku Imam Bonjol didapek dari tanah kalahiaannyo karano diangkek manjadi pamimpin di daerah itu.

Untuak manganang perjuangan beliau, di bangunlah museum nan diagiah namo Museum Tuanku Imam Bonjol. Museum Tuanku Imam Bonjol badampiangan jo tugu Equator. yaitu tugu nan manjadi panando maso daerah itu di lalui garih khatulistiwa.

## Koleksi
Koleksi museum tadiri dari koleksui sajarah pajuangan, etnografi, numismatik, karamik, sarato koleksi panunjang sarupo peta, lukisan dan foto. Museum didirian duo lantai, lantai partamo barisian barang-barang surang sarupo sanjato yang dipakai maso paparangan, lukisan-lukisan dan silsilah dari kaluarga Tuanku Imam Bonjol. Naiak ka lantai duo, dipajang barang-barang kuno sarupo paralatan dapua, pitih dulu, karamik antik dan lainnyo. Pado lantai duo iko emang diisi jo barang-barang yang indak bahubuangan jo Tuanku Imam Bonjol karano masih saketek tamuan barang-barang surang milik Tuanku Imam Bonjol.

## Rujuakan
Minangkabau Raad

**Minangkabau Raad** marupokan dewan Minangkabau nan didirian taun 1938 nan dikapaloi dek Rusyad Dt Perpatih Baringek. Jumlah anggota Minangkabau Raad adolah 49 orang, 38 urang adolah urang Indonesia, 9 urang Balando, dan 2 urang dari etnik lainnyo.
Muhammad Nasroen

**Muhammad Nasroen** iolah saurang birokrat dan cendekiawan Indonesia. Inyo pernah manjadi residen dan Gubernur Sumatera Tangah. Inyo lahia di Lubuk Sikaping pado taun 1907. Inyo pernah mambukak praktek pengacara pado zaman penjajahan belanda. Pado maso penjajahan Jepang, Mahammad Nasroen manjadi anggota kerukunan minangkabau nan indak dapek dipisahkan dari gubernur Kenzo Yano dan manjadi anggota Chou Sangi Kai.

Perantauannyo adolah di Bukittinggi, Padang, Surabaya tu di Leiden (memperoleh gelar sarjana 1938).

 Inyo dipiliah manjadi anggota DPS utusan Sumatra Barat  dan manjadi Gubernur Mudo Sumatra Tangah pado tangal 29 april 1947, dan manjadi Gubernur Militer Sumatra Tangah pado bulan Oktober 1949 dan MN mangaluakan instruksi Gubernur mliliter no.10 tantang ptabantuaknyo kabupaten-kabuparen berotonomi beserta dewan perwakilanyo di Sumatra Tengah.

 Pado sidang pleno DPRST ka-3 tanggal 11 april 1950 Muhammad Nasoer dimosi_tak_percaya dek Mosi Tan Tuah. Konfilk iiko di akhiri jo di baliakanyo Mahammad Nsuer ka kemendagri di yogyakarta dan di tetapkanyo DPRST malalui PP No. 1 taun 1951.
Terakhir Muhammad Noer diangkek manjadi pajabaik nan mengurus persoalan otonomi, di kemendagri wakatu itu beliau banyak manulih tantang persoalan otonomi.
Yan Juneid

**Yan Juneid** adolah salah saurang gamad Sumatera Barat katiko era 1970-an. Inyo lahia di Padang pado 19 November 1946 jo namo lahia Sofyan.. Ayah jo udanyo jugo pamain gamad. Album Sarunai Aceh jo Bunga Tanjuang iolah album kabangkikan musik Sumatera Barat nan sabalumnyo dikuasai dek lagu-lagu barat jo nasional.
Thomas Dias

**Thomas Dias** adolah saurang penjelajah Eropa.  Inyo marupoan urang Eropa patamo nan mancapai wilayah Minangkabau.

## Referensi
Majelis Islam Tinggi

**Majelis Islam Tinggi** adolah badan tinggi nan batangguang jawek panuah untuak urusan komunitas Muslim di  Sumatera Barat, Badan iko awalnyo dibantuak   sabagai suatu badan nan manasehati nan tadiri dari umek Muslim.Majelis Islam Tinggi atau biaso awak singkek namonyo jo Sabutan MIT dibantuak untuak mangumpuan  pajuangan umaik Islam nan ado di diminangkabau.Majelis Islam tinggi iko didirian dek salah satu  Syeikh nan tanamo banamo Syeikh Muhammad Jamil Jambek (Q.V).Baliau banyak meadokan acara baru dan itu murni untuak Islam malalui ceramah-ceramah dan dakwah nan dilakukan sacaro muluik ka muluik dan manulih buku-buku nan manolak amalan tarekat sacaro berlebihan.Anggota dari Majelis Islam Tinggi iko alah banyak tagabuang dalam Majelis Iskam Tinggi,diantaranyo tokoh ulama gadang iyolah Haji Abdul Karim Amrullah (dikenal juo sabagai Haji Rasul atau Inyiak Doto, 1879–1945)  nan marupoan antaro tokoh lain nan barazaskan sakola Islam moden nan partamo Sumatera Thawalib (1919) iyolah barado di Padang Panjang basamo-samo jo  tokoh Haji Abdullah Ahmad (1878–1933).

## Referensi
Musajik Ishlah, Pariangan

**Masjid Tuo Ishlah** marupokan masjid pertamo nan  berdiri di ranah minang lokasi di Pariangan, Kabupaten Tanah Datar, Sumatera Barat.. Daerah iko dinobatkan sabagai daerah nsn paliang rancak  di dunia versi Budget Travel. Masji Tuo Ishlah dibangun pado abaik ka-11, nan menandoi masuknyo islam ka Ranah Minang. Latak Mesjid Tuo Ishilah iko cukuik strategis karano balokasikan 50&nbsp;km dari jalan utamo Padang Panjang - Batusangkar, sahinggo mesjid iko di jadikan sabagai salah satu icon di daerah itu. Masjid Tuo punyo ciri khas bangunan adaik Minangkabau nan kubahnyo babantuak gonjong, Masjid Islah iko dahulunyo  dibangun dek Syekh Burhanuddin,tokoh pengembang ajaran Islam di daerah Minangkabau, ateh persetujuaan Tuangku Nan Barampek, iyolah Tuangku Labai, Tuangku Katik Basa, Tuangku Aji Manan, dan Tuangku Kali Bandar, jo sajumlah tukang nan dipimpin Datuk Garang.
## Galeri

## Rujuakan
Francois-Thomas La Meme

**Francois-Thomas La Meme** (lahia di *Saint-Malo*, Prancis 13 Januari 1764 - wafat di  Kapal *Walthershow* 30 Maret 1805)  adolah saurang anak lanun atau *corsairs* bakabangsaan Prancis nan mamimpin panduduakan Pantai Barat Sumatera dalam maso panjajahan Balando pado patangahan Desember 1793.

Ia adolah saurang nan manggaleh di Hindia pado taun 1791.  Sabagai kapten Kapa Hirondelle, inyo mamulai manggaleh dari Palabuahan Mauritius, sabalah timur Madagaskar, manuju ka Jawa jo Sumatera

Kapa iko barubah jadi kapa anak lanun katiko Revolusi Prancis bagajolak di Benua Eropa. Inyo jo anak lanunnyo dapek meneror Kapa Dagang Inggris (EIC) dan Kapa Dagang Balando (VOC) di Pantai  Barat Sumatera pado Juli 1793. Untuak nan itu, inyo dipromosian ka kapa *Ville de Bourdeaux jo* maarahan anaknyo balayie ka Padang, kota dagang VOC nan pantiang di Pantai Barat Sumatera.

Inyo jo anak lanun ko dapek manguasoi Kota Padang jo kota-kota lainnyo di Pantai Barat Sumatera salamo 16 hari pado patangahan Desember 1793. Sudah tu inyo baliak ka Mauritius manjadi *croisars* nan tanamo.

Inyo maningga tanggal 30 Maret 1805 di ateh Kapa Waltherrshow dalam jalan ka Inggris.

## Referensi
J.D.L Le. Febvre

**Le Febvre**  (1870-1955) adolah urang warga Nagari Balando nan merupokan Residen Sumatera Barat.  Rusli Amran nan menulih secaro ringkaih riwayaik hiduik Febvre dalam bukunyo Carito-carito Lamo dalam Lambaran Sajarah (1997:79-87) mengatokan bahasonyo inyo adolah satu-satunyo pajabat tinggih Balando di Sumbar nan bana-bana mandalami jo mambantu aspirasi masyarakaik.

Febvre mamulai karajonyo sabagai pagawai BB partamo kali di Minangkabau pado taun 1892, wakatu inyo dipabantukan pado kontrolir* Oud Agam*. Febvre parnah batugas di Payokumbuah, Batusangka, dan Sijunjuang. Pado taun 1894 Inyo diangkek manjadi Kontrolir Kelas 1 nan merupokan jabatan tatinggi nan parnah disandangnyo di Sumatera  Barat sabeaum Inyo pindah ka Tapanuli. Satalah Inyo batugas babarapo taun di Sumatera Timur, taun 1915 Febvre diangkek manjadi Residen *Sumatra's Westkust.* Inyo adolah Residen partamo satalah tajadinyo Restrukturisasi Pamarintah daerah (sabalum kapalo daerah iko dinamokan Gubernur).

Febvre mampaliekkan sikap paduli pado rakyaik Minang. inyo mambukak pintu rumahnyo bagi rakyaik untuak mangadukan babagai parsoalan nan  dihadapi. Febvre salah saurang pajabat nan disanangi palajar.

## Referensi
Parewa

**Parewa** adolah personal atau kelompok dalam masyarakaik di Minangkabau, nan pamudonyo punyo kahidupan nan kurang atau indak mamparatian norma-norma sosial atau agamo. Sacaro etimologi parewa adolah panjaek atau parusuah. Walaupun begitu, mereka indak nio manggaduah urang lain dan sangat manjago namo baik suku dan kampuangnyo serta hormat tahadok sasamo dan suko manolong. Salain lihai dalam silek, mereka dianggap mampunyoi ilmu hitam.

Parewa jugo marupoan sabuah upayo untuak manampakkan ideologi golongan. Di dalam carito lisan, acok na digambarkan sabagai urang mudo nan bapakaian hitam layaknyo padeka silek yang mamakai daster yang diikekan ka kapalo, suko judi, mabuak, jo suko bacakak. Sagalo kabebasan jo pemberontakan tahadok nilai-nilai disematkan ka parewa.  

## Keunikan dari Bahasa Parewa
Dalam konteks bahaso, parewa manjadi wujud dari kaunikan ragam bahaso Minangkabau. Caranyo babahaso dianggap mampunyoi kekhususan dan dikategorikan sabagai salah satu dari ampek ragam bahasa salain ragam bahaso adaik, surau, dan ragam bahaso biaso. Ragam bahaso parewa acok digunoan dalam urang mudo dalam berkomunikasi karena acok cenderung saketek "kumuah" atau kasa jo sindiran. Salah satu contoh tokoh nan manjalani iduik sabagai parewa adolah "Syekh Muhammad Djamil Djambek (1860-1947)" nan dapek diliek di catatan Buya Mas'oed Abidin. Di dalam catatan tasabuik, dikecekkan bahwasonyo baliau adolah saurang tokoh dan pambaharu Islam di Minangkabau, nan maabiahan maso mudonyo sabagai parewa sabalun manamuan jalan nan lain dan manjadi ahli falak takamuko.

Patauikkan antaro konotasi baik jo buruak memang salalu disamekkan ka parewa. Golongan parewa acok disabuik sabagai urang bagak nan acok maresahkan warga jo nagari, nan kerap mambuek rusuah, parampokan, pambunuhan jo panyiksaan. Korban utamo mereka adolah pedagang. Hal iko mambuek warga takuik ka mereka.

Dalam kaba klasik Minangkabau nan bajudul Gadih Ranti dapek diliek bahwa parewa atau urang bagak difungsikan oleh Angku Palo untuk manyingkian Bujang Saman, tunangan Gadih Ranti. Parewa ko berhasil manyingkian Bujang Saman dan mambuek Bujang Saman karajo rodi di Malalak. Dalam roman Sangsaro Mambaok Nikmat (1929) karya tulih Sutan Sati juo digambarkan kisah Kacak, saurang Angku Mudo jo urang kayo kamanakan Tuan Laras, mambayia saurang Parewa untuak mambunuah Midun, dan parewa ko barhasil mambuek Midun dipanjaro di Muaro Padang. 

Indak sadoalah parewa bakonotasi buruak dalam sajarah. Dalam babarapo catatan, sabagian dari mereka pernah manggarikan palawanan tahadok panjajah atau urang kayo nan manjarek kalangan bawah jo hutang. Sairiang jo pakambangan zaman, tarutamo maso pamarintahan Balando, sabagian mereka dimanfaikan urang kayo, cukong Chino, jo pangusaho Eropa sabagai kaki tangan untuak manjua candu, jo mamunguik utang.


## Referensi
Peto Magek

**Peto Magek** (PM) adolah saudagar Minang nan barasa dari daerah Tiku nan barasil manjadi Pialang Pantai di daerah Katiagan, Pasaman. PM punyo hubuanggan nan arek jo saudagar-saudagar Paderi dari Bonjol dan juo saudagar-saudagar  Balando dan Inggris di Padang. Dek karano hubuangan dakek itu, PM punyo peranan godang untuak parundiangan antaro pihak Paderi jo Balando nan tajadi antaro taun 1824 hinggo 1830. Dalam parundianggan itu PM dituduah bapihak ka Balando.

barakaik ka itu mamasuki dekade 1830-an, dek acok bana Balando maungkie janji. PM babaliek arah dan maagiah bantuan ka kaum Paderi. Dek karano ketidaksonanggan Balando ateh keberpihakkan PM;s, pado taun 1833 markasnya di Katiagan diserbu Boelhoewer. Dia selamat namun harta kekayaan dan barang daganggannya dibakar sampai habis. Sajak itu pajalanan hidupnya indak dikenal lagi. Diduga PM melarikan diri ka kawasan  Samananjuang Malaysia, sebab ado berita dari saurang saudagar Minangkabau nan mengabarkan inyo maningga di sano taun 1840.

## '''Referensi'''
Loji

LOJI (*loge*, *factory* atau *factorij*), barasal dari kato Portugis *feictoria *nan bararti tampek tingga, kantua atau gudang tampek bangsa tasabui manggaleh di kota-kota subarang lauik*. Fetoria bisa lo barupo bentiang (kubu batahan) jo bisa lo barupo gaduang biaso.*

Di Minangkabau (Sumatera Barat), istilah loji digunoan sacaro laweh dek VOC. Loji VOC partamo di pantai barat Minangkabau dibangun sasudah VOC masuak ka daerah Salido. Jak taun-taun partamo 1660-an, keberadaan loji Salido masih tabateh bana. Sasudah Perjanjian Painan (*Painanch Contract*) (q.v.) loji Salindo bapindahan ka Padang jo dibangunnyo loji di Tiku jo Pariaman. Karano kondisi nan ndak aman, loji di Padang bapindahan lo lai ka Pulau Cingkuak.

Pado taun 1667, loji di Padang na barado di Pulau Cingkuak bapindahan lo baliak ka padang dan sajak itu manjadi pusek kagiatan  VOC di Sumatera. Loji benteng di kota Padang bahancuan dek Inggris taun 1781.

## Referensi
Soepomo

Prof. Mr. Dr. **Soepomo** (Ejaan Soewandi: **Supomo**; ) adolah saurang pahlawan nasional Indonesia. Soepomo dikenal sabagai arsitek Undang-undang Dasar 1945, basamo jo Muhammad Yamin jo Soekarno.

## Pendidikan
Sabagai putra kaluarga priyayi, inyo bakasempatan manaruihan pandidikannyo di ELS (Europeesche Lagere School) di Boyolali (1917), MULO (Meer Uitgebreid Lagere Onderwijs) di Solo (1920), jo manyalasaian pandidikan kajuruan hukum di Bataviasche Rechtsschool di Batavia pado taun 1923. Inyo kamudian ditunjuak sabagai pegawai negeri pamarintah kolonial Hindia Balando nan diperbantukan pado Katua Pengadilan Negeri Sragen (Soegito 1977).

Antaro taun 1924 jo 1927 Soepomo mandapek kasempatan malanjuokan pandidikannya ka Rijksuniversiteit Leiden di Balando di bawah bimbiangan Cornelis van Vollenhoven, profesor hukum nan dikenal sabagai "arsitek" ilmu hukum adat Indonesia jo ahli hukum internasional, salah satu konseptor Liga Bangso Bangso. Thesis doktornyo nan bajudul *Reorganisatie van het Agrarisch Stelsel in het Gewest Soerakarta* (Reorganisasi sistem agraria di wilayah Surakarta) indak sajo mangupas sistem agraria tradisional di Surakarta, tatapi juo sacaro tajam manganalisis hukum-hukum kolonial nan bakaitan jo patanahan di wilayah Surakarta (Pompe 1993). Ditulih dalam bahaso Balando, kritik Soepomo ateh wacana kolonial tantang proses transisi agraria iko dibungkuih dalam bahaso nan haluih jo indak langsung, manggunoan argumen-argumen kolonial sendiri, jo hanyo dapwk tabaco katiko kito meayadari baso subyektivitas Soepomo sangaik kental diwarnai etika Jawa (caliak buku Franz Magnis-Suseno "Etika Jawa" jo tulisan-tulisan Ben Anderson dalam *Language and Power* sabagai tambahan acuan tantang etika Jawa untuak mamahami caro pandang jo strategi *agency* Soepomo).

## Pamikiran
Hampia indak adolah biografi tantang Soepomo, kacuali ciek nan dikarjoan Soegito (1977) badasaran proyek Departemen Pandidikan jo Kabudayoan. Marsilam Simanjuntak bapandapek baso Soepomo adolah sumber dari muncuanyo fasisme di Indonesia. Soepomo mangagumi sistem pamarintahan Jerman jo Japang. Simanjuntak manilai Nagara "Orde Baru" ala Jenderal Soeharto adolah bantuak nagara nan paliang dakek jo ideal Soepomo, kasimpulan nan masih paralu dipadebatan ulang.

## Maningga dunia
Soepomo maningga dalam umua mudo akibaik sarangan jantuang di Jakarta pado 12 September 1958 jo dimakamkan di Solo.

## Referensi

## Pranala lua

*  Biodata pado Kepustakaan Presiden RI
Abikoesno Tjokrosoejoso

**Abikoesno Tjokrosoejoso** (dieja juo **Abikusno Cokrosuyoso**, lahia di Kota Karanganyar, Kebumen taun 1897 — maningga taun 1968) adolah salah satu Bapak Pandiri Kamerdekaan Indonesia jo panandatangan konstitusi. Inyo marupoan anggota Panitia Sambilan nan marancang pambukaan UUD 1945 (dikenal sabagai Piagam Jakarta). Satalah kamerdekaan, inyo manjabaik sabagai Mantari Pahubuangan dalam Kabinet Presidensial partamo Soekarno jo juo manjadi panasihat Biro Pakerjaan Umum.

Kakak Tjokrosoejoso adolah Oemar Said Tjokroaminoto, pamimpin pataml Sarekat Islam. Satalah kamatian saudaranyo padp 17 Desember 1934, Abikoesno mawarisi jabatan sabagai pmimpin Partai Sarekat Islam Indonesia (PSII). Basamo jo Mohammad Husni Thamrin, jo Amir Sjarifoeddin, Tjokrosoejoso mambantuak Gabungan Politik Indonesia, sabuah front pasatuan nan tadiri dari sadoalah partai politik, kalompok, jo organisasi sosial nan maanjurkan kamerdekaan nagara itu. Mereka manawaran dukuangan panuah kapado otoritas pamarintahan kolonial Balando dalam hal patahanan untuak malawan Japang jiko mereka diagiahan hak untuak mandirikan parlemen di bawah kakuasaan Ratu Balando. Balando manolak tawaran tasabuik.

Salamo maso pandudukan Jepang, Abikoesno Tjokrosoejoso adolah tokoh kunci dalam Masyumi.

## Pranala luar

* Detail Kabinet Menteri - Abikoesno Tjokrosoejoso